יצחק זילברשטיין

הרב יצחק זילברשטיין (נולד בשנת ה'תרצ"ד, 1934) הוא רב ופוסק הלכה חרדי ליטאי, רב שכונת רמת אלחנן בבני ברק ומומחה בענייני הלכות רופאים ורפואה. חבר מועצת גדולי התורה של דגל התורה. הוא משמש גם ראש כולל בית דוד בחולון.

==ביוגרפיה==
נולד לדוד יוסף ורחל זילברשטיין בבנדין בפולין. בילדותו למד בישיבת עץ חיים בירושלים. בנערותו למד בישיבת מקור חיים (ירושלים). בבחרותו למד בישיבת סלובודקה בבני ברק. נישא לעליזה שושנה, בתו של הרב יוסף שלום אלישיב. לאחר חתונתו המשיך את לימודיו בישיבת סלובודקה כאברך במשך מספר שנים, ואף קיבל סמיכת חכמים מראש הישיבה הרב יחזקאל אברמסקי. במהלך השנים הוא עשה שימוש חכמים אצל רבנים נוספים, ובהם הרב שמואל הלוי ואזנר. לאחר מכן שימש מספר שנים כר"מ בישיבת לוצרן בשווייץ.

בשנות השבעים מונה לרבה של שכונת רמת אלחנן בבני ברק. הוא משמש כראש כולל בית דוד בחולון, שבו קיים גם בית דין לממונות שבו הוא אב בית דין. בשיעוריו משתתפים חרדים ודתיים לאומיים. חיבר מספר ספרים בנושא הלכה ורפואה, והוא מעביר שיעור חודשי לרופאים, דתיים וחילונים, שבין מייסדיו נמצא פרופ' אהרן צ'חנובר. מאז שנות ה-70 הוא מוסר מדי שבוע שיעור בהלכה בימי שני, בבית הכנסת דברי שיר בבני ברק עד סוף שנת 2021, ומאז בבית הכנסת המרכזי ברמת אלחנן; ובימי שלישי ובכולל "בית דוד".

בשיעוריו עוסק הרב בדילמות משפטיות-הלכתיות או מוסריות שהוא מציג בתחילת השיעור. פעמים רבות הבעיות שהציג עוסקות בענייני רפואה ושידוכים. לאחר מכן הוא מנתח דילמה זו בעזרת מקורות תורניים או סיפורי רבנים. מרבה להביא מפסקי חותנו הרב אלישיב וכן מפסקי גיסו הרב חיים קניבסקי. הרב מרבה לשלב בשיעוריו סיפורים שונים.

הרב זילברשטיין הוא חבר ועדת הרבנים של בית החולים מעייני הישועה.

בכ"ו באב תשע"ב צורף למועצת גדולי התורה של דגל התורה.

== משפחתו ==
בשנת ה'תשנ"ט נפטרה אשתו הראשונה, עליזה שושנה, בתו של הרב יוסף שלום אלישיב, מספר חודשים לאחר מכן נישא בשנית לטובה טיברגר ועבר חלקית להתגורר בביתה בשכונת רמת חן ברמת גן.

אחת מבנותיו היא הרבנית לאה קוק, הנשואה לרב דב איסר הכהן קוק. חתן נוסף הוא הרב אליעזר רוט, שמשמש כרב הארגון "שמעיה", הנותן מענה הלכתי לסובלים מבעיות שמיעה. בנו הרב אברהם יעקב הוא מחבר ספרים, ובנו הרב אריה מכהן כרב בגבעת זאב.

==חיבוריו==

==קישורים חיצוניים==

* [https://www.kolhalashon.com/New/Ravs.aspx?Lang=Hebrew&FID=57439 שיעורי הרב זילברשטיין ב"קול הלשון"]
* שלמה טיקוצ'ינסקי, [https://www.academia.edu/36498595/The_educational_Posek_Rabbi_Yitzchak_Zilberstein הפוסק החינוכי לדרכו ההלכתית של הרב יצחק זילברשטיין]
* , על פסק הלכה של הרב לקבל שבת לפני הזמן בשכונת רמת אלחנן בבני ברק
* [http://www.beinenu.com/faceted_search/results/יצחק%20זילברשטיין משיעורי הרב יצחק זילברשטיין], לצפייה באתר בינינו
* 
* 
* [https://www.kikar.co.il/415000.html הגר"י זילברשטיין: 'לא סתם אמר בו"ה'], באתר כיכר השבת, י"ז באדר ב' התשפ"ב, 20 במרץ 2022
* [https://www.inn.co.il/tags/הרב_יצחק_זילברשטיין/ כל הכתבות על הרב זילברשטיין], באתר ערוץ 7
* 

מאמרים מאת הרב זילברשטיין:
* [https://web.archive.org/web/20070927005337/http://www.medethics.org.il/articles/ASSIA/ASSIA7/R007003.asp עד כמה חייב אדם לסכן עצמו כדי להציל אחרים]
* [https://web.archive.org/web/20060507173824/http://www.medethics.org.il/articles/ASSIA/ASSIA8/R0081205.asp טיפול פסיכולוגי: פיקוח נפש, איסור רכילות ומצוות כיבוד הורים]
* [https://www.youtube.com/watch?v=-lHVhZN12Ms איזו רמת סיכון מתירה ההלכה לקחת בטיפולים בעלי סיכון גבוה?], הרצאה לרופאים בבית חולים רמב"ם, 15 במאי 2008, באתר יוטיוב

==הערות שוליים==

קטגוריה:משפחת אלישיב
קטגוריה:משפחת אריה לוין
קטגוריה:משפחת אריה לייב שפירא
קטגוריה:בני ברק: רבני שכונות
קטגוריה:רבנים ליטאים ישראלים
קטגוריה:בוגרי ישיבת עץ חיים
קטגוריה:בוגרי ישיבת סלבודקה (בני ברק)
קטגוריה:ראשי כולל אברכים ישראלים
קטגוריה:חברי מועצת גדולי התורה של דגל התורה
קטגוריה:חברי נשיאות מפעל הש"ס
קטגוריה:מחברי ספרי הלכה
קטגוריה:מחברי ספרי חידושים על התורה
קטגוריה:מחברי ספרי שו"ת ישראלים
קטגוריה:חוקרי רפואה והלכה
קטגוריה:פרשני הגדה של פסח
קטגוריה:אבות בתי דין
קטגוריה:ישראלים שנולדו ב-1934
קטגוריה:רמת גן: רבנים